ЧЕТ ЭЛ КАПИТАЛИ ИШТИРОКИДАГИ

“INVEST FINANCE BANK” АКЦИЯДОРЛИК ТИЖОРАТ БАНКИ

АКЦИЯДОРЛАРИ УМУМИЙ ЙИҒИЛИШИНИНГ

55– СОНЛИ БАЁННОМАСИ

|  |  |
| --- | --- |
| Тошкент шаҳри | 2022 йил 28 сентябр |

**Тўлиқ номи:** *Чет эл капитали иштирокидаги* *“Invest Finance Bank” акциядорлик тижорат банки*

**Қисқартирилган номи:**  *АТБ “InFinBank”*

**Манзил:** *Тошкент шаҳри, Миробод тумани, Т.Шевченко кўчаси, 1- уй*

**Акциядорлар умумий йиғилиши тури:** *навбатдан ташқари умумий йиғилиш*

**Акциядорлар умумий йиғилиши ўтказилиши санаси:** *2022 йил 28 сентябр*

**Акциядорлар умумий йиғилиши ўтказилиш жойи:**

*Тошкент шаҳри, Миробод тумани, Т.Шевченко кўчаси, 1- уй*

*Умумий йиғилиш бошланиши вақти: соат 15.00*

**Акциядорлар умумий йиғилиши ўтказилиши тўғрисида акциядорларга маълумот етказиш:**

*Корпоратив ахборот ягона портали [www.openinfo.uz](http://www.openinfo.uz) ҳамда банкнинг расмий веб-сайтида ахборот эълон қилинган ҳамда 2022 йил 07 сентябр санасига шакллантирилган банк акциядорлари реестри асосида уларга электрон почта манзилига билдиришнома юборилган.*

**Умумий йиғилишда қатнашдилар:**

|  |  |  |  |
| --- | --- | --- | --- |
| **Банк акциядорлари** | **Реквизитлар/паспорт маълумотлари** | **Акциядорлар эга бўлган овозлар сони** | **Акциядорларнинг шакллантирилган Банк устав капиталидаги улуши** |
| **Ҳаммаси, шу жумладан** |  | **400 000 000** | **100,00%** |
| **Жисмоний шахслар:** |  | **139 473 515** | **34,87%** |
| Маматджанов Фахритдин Джураевич |  | 105 113 515 | 26,28% |
| Ахмаджанов Азиз Нигмаджонович |  | 19 960 000 | 4,99% |
| Абдусамадов Парвиз Махсудович |  | 14 400 000 | 3,6% |
| **Юридик шахслар:** |  | **260 526 485** | **65,13%** |
| “Prestij Rielt” МЧЖ |  | 87 928 363 | 21,98% |
| “AZIA TRANS TERMINAL” МЧЖ |  | 32 598 122 | 8,15% |
| “Swiss Capital International Group AG” |  | 140 000 000 | 35,00% |

2022 йил 22 сентябр ҳолатига тузилган Акциядорлар реестри маълумотларига кўра, АТБ “InFinBank” акциядорлари – овоз берувчи акциялар эгаларида мавжуд овозлар сони 400 000 000овозни ташкил этади (битта акция – битта овоз).

Умумий йиғилишда қатнашаётган Акциядорлар – Банк овоз бериш акциялари эгалари ихтиёридаги овозларнинг умумий сони 400 000 000тани ёки Банк овоз бериш акцияларининг 100,0%ини ташкил этади. **Йиғилиш кворуми – 100,0%.**

Банк акциядори ва Банк Кенгаши раиси **Ахмаджанов Азиз Нигмаджонович** маълум қилдики, АТБ “InFinBank” Уставига кўра, ушбу навбатдан ташқари Акциядорлар умумий йиғилиши ҳуқуқий кучга эга ва мазкур умумий йиғилиш натижаларига кўра, қабул қилинган барча қарорлар ҳақиқий деб ҳисобланади.

Акциядорларнинг навбатдан ташқари Умумий йиғилишини ўтказиш учун йиғилиш Раиси этиб, Банк акциядори ҳамда Кенгаш раиси **Ахмаджанов Азиз Нигмаджоновични**, йиғилиш Котиби этиб, **Мухаммедов Шухрат Шойимовични**, йиғилиш Раёсати таркибига Банк акциядорлари **Юлдашев Ильхам Рустамович** ва **Маматджанов Фахритдин Джураевичларни** сайлаш тўғрисида таклиф киритилди, ушбу таклифлар бир овоздан қабул қилинди.

|  |  |
| --- | --- |
| **Йиғилиш Раиси:** | Банк Кенгаш Раиси  **Ахмаджанов Азиз Нигмаджонович** |
| **Йиғилиш Раёсати:** | Банк акциядорлари  **Маматджанов Фахритдин Джураевич**  **Юлдашев Ильхам Рустамович** |
| **Йиғилиш Котиби:** | Корпоратив консультант  **Мухаммедов Шухрат Шойимович** |
| **Таклиф этилганлар:** | **Банк Кенгаши аъзолари**  **Банк Бошқаруви аъзолари** |

**КУН ТАРТИБИ:**

**1. Акциядорлар умумий йиғилишининг регламентини тасдиқлаш;**

**2. Банк фаолиятининг 2022 йил 1-ярим йиллик якунига кўра соф фойдасини тақсимлаш;**

**3. 2022 йил 1-ярим йиллик якунига кўра Банк оддий акцияларига дивиденд тўлаш, дивиденднинг миқдори ҳамда унинг тўлаш шаклини белгилаш.**

Маълумотларни тақдим этиш, Кун тартиби бўйича таклиф ва шарҳларни йиғиш, шунингдек, Акциядорлар умумий йиғилишини ўтказишни ташкил этиш йиғилиш Раёсати ва Котиби томонидан таъминланди.

Акциядорларни рўйхатга олиш, овоз бериш бюллетенларини тарқатиш, шунингдек овозларни санаб чиқиш Саноқ комиссияси томонидан амалга оширилди.

Барча ташкилий масалалар кўриб чиқилганидан сўнг, кун тартибидаги масалалар муҳокамасига ўтилди.

**ҚАБУЛ ҚИЛИНГАН ҚАРОРЛАР:**

*Кун тартибидаги биринчи масала бўйича:*

1.“Invest Finance Bank” акциядорлик тижорат банки акциядорларининг йиллик умумий йиғилиши регламенти қўйидагича тасдиқлансин:

- асосий масалалар бўйича маърузачиларнинг чиқишларига – 10 дақиқагача;

- қўшимча чиқишлар, эътироз ва музокаралар учун – 5 дақиқагача;

- овоз бериш якунларини ҳисоблаш учун танаффус – 15 дақиқа.

*Кун тартибидаги иккинчи масала бўйича:*

2. Банкнинг 2022 йил 1-ярим йиллик якунига кўра олинган 70 403 595 234,40 (Етмиш миллиард тўрт юз уч миллион беш юз тўқсон беш минг икки юз ўттиз тўрт сўм 40 тийин) соф фойдаси қуйидагича тақсимлансин:

- 2022 йил 1-ярим йиллик якунига кўра олинган соф фойдадан – 70 000 000 000,00 (Етмиш миллиард) сўм дивидендлар тўлаш учун йўналтириш;

- 2022 йил 1-ярим йиллик якунига кўра олинган соф фойданинг қолган қисми

403 595 234,40 (Тўрт юз уч миллион беш юз тўқсон беш минг икки юз ўттиз тўрт сўм 40 тийин) акциядорлар томонидан тегишли қарор қабул қилингунига қадар тақсимланмасдан қолдирилсин.

*Кун тартибидаги учинчи масала бўйича:*

3.1. 2022 йил 1-ярим йиллик якунига кўра Банкнинг ҳар бир жойлашган оддий акциясига 175 (Бир юз етмиш беш) сўмдан дивиденд тўлаб берилсин;

3.2. 2022 йил 1-ярим йиллик якунига кўра дивидендлар пул маблағлари билан қонунчиликда ва Банк Уставида қайд этилган тартиб ва муддатда тўлаб берилсин;

3.3. Дивидендлар тўлашни бошлаш санаси 2022 йил 28 сентябр этиб белгилансин;

3.4. Дивидендлар тўлашни тугатиш санаси 2022 йил 25 ноябр этиб белгилансин;

3.5. Банк акциядорлари чиқариладиган акцияларга тўловларни уларга тўланадиган дивидендлар ҳисобидан амалга ошириш ҳуқуқига эга этиб белгилансин.

Ушбу билан Акциядорларнинг умумий йиғилиши ўз ишини якунлади ва ёпиқ деб эълон қилинди.

Баённома тузилган сана “ ” октябр 2022 йил.

**Йиғилиш раиси А.Н.Ахмаджанов**

**Йиғилиш котиби Ш.Ш.Мухаммедов**